tomron87/hebrew-wikipedia-sentences-corpus huggingface dataset:
האי אנדרבורי או האי אדרבורי הוא אטול קטן, בלתי מיושב, הנמצא 63 ק"מ דרום מזרחית לאי קנטון במרכז האוקיינוס השקט.
האי מהווה חלק מאיי פניקס השייכים לקיריבטי.
את האטול מקיפות שוניות אלמוגים המגיעות למרחק של בין 60 ל-200 מטרים מחופי האטול.
האטול שטוח ועליו צמחייה של שרכים נמוכים ומספר מועט של עצים.
הלגונה של האטול קטנה ביותר.
האטול התגלה בשנת 1823 על ידי משלחת ציד לווייתנים, ונקרא על שם סמיואל אנדרבי (Samuel Enderby), בעליה של חברת ציד הלווייתנים, כאשר השם נכתב בשגיאת כתיב.
בשנת 1860 הכריזה ארצות הברית על שליטתה באי מכוח חוק איי הגואנו משנת 1856, והחלה בכריית גואנו במקום.
כריית הגואנו הגיעה לשיאה בשנת 1870, כאשר חברת גואנו הפניקס (Phoenix Guano Company) כרתה בתקופה של 64 יום כמות של 6,000 טונות גואנו.
בשנת 1877 עזבה החברה האמריקאית את האי, וחברת כרייה בריטית השתלטה על האי והמשיכה בכריית הגואנו, אולם כרייה זו לא הייתה רווחית בשל הניצול האמריקאי של המרבצים.
בשנת 1938 העביר נשיא ארצות הברית פרנקלין דלאנו רוזוולט את האטול (וכן את האי קנטון), לשליטת משרד הפנים של ארצות הברית בשל חשיבותם האסטרטגית, שכן האיים אפשרו חניית ביניים למטוסי חברת פאן אמריקן נתיבי אוויר עולמיים, ובכך אפשרו טיסות לאוסטרליה ולניו זילנד.
בפועל לא נעשה שימוש באי למטרה זו.
באותה שנה התיישבו באי ארבעה מתיישבים במטרה להבטיח את השליטה האמריקאית בו, אולם בשנת 1939 הסכימו הממלכה המאוחדת וארצות הברית על חלוקת השליטה באי.
ב-1942, בשל מלחמת העולם השנייה, פונו המתיישבים והבניינים באי נהרסו על מנת שלא יעשה בהם שימוש על ידי צבא יפן.
אנדראס שמידט הוא זמר בריטון גרמני.
שמידט נולד בדיסלדורף והיה תלמידם של אינגבורג רייכלט ודיטריך פישר דיסקאו.
לאחר הופעת בכורה בשנת 1984 בדויטשה אופר ברלין בדון פסקואלה של דוניצטי, המשיך לשיר בלהקה זו, באופרות של מוצרט, רוסיני, וגנר ופוצ'יני.
כן יצא להופעות אורח בבתי אופרה שונים בארצות הברית ובאירופה, בהם בית האופרה המלכותית, קובנט גארדן בלונדון, לה סקאלה במילאנו ומטרופוליטן אופרה בניו יורק.
שמידט הופיע גם בקונצרטים עם תזמורות מן הידועות והחשובות בארצות הברית, בהן הפילהרמונית של ניו יורק, תזמורת קליבלנד, התזמורת הסימפונית של סינסינטי והתזמורת הסימפונית של שיקגו ועם התזמורות הגדולות של אירופה.
כן הרבה להקליט לחברות שונות, בין השאר רקוויאם גרמני של ברהמס עם ברברה בוני, קרן הפלא של הנער של מאהלר ומתאוס פסיון, רי"ב 244 ברשימת יצירות באך, אופרות שונות ומחזורי שירים של שוברט וריכרד שטראוס.
אנדרגוגיה היא שם כולל לשיטות ועקרונות המשמשים בחינוך מבוגרים.
המילה נטבעה כהלחם של המלים היווניות ἀνδρ- (andr-), שפירושה "גבר", ו־ἀγωγία (agogia), שפירושה "הובלה", ובהשאלה, "חינוך", כך שהמלה אנדרגוגיה פירושה "חינוך גברים", להבדיל מ"פדגוגיה" שפירושה "חינוך ילדים".
אנדרגוגיה מוגדרת, בדרך כלל, כאמנות ומדע של למידת מבוגרים או תמיכה בלמידת מבוגרים.
אנדרגוגיה מבוססת על תפיסה הומניסטית של לומדים בעלי הכוונה עצמית ואוטונומית שבה מורים מוגדרים כמנחי למידה.
באנדרגוגיה הלמידה היא עצמאית, מתפתחת ממשימות ובעיות של החיים.
המונח אנדרגוגיה הוטבע לראשונה בשנת 1833 על ידי ואילו מלקולם נואלס, הנחיל את השימוש במושג במחקריו האקדמיים.
התיאוריה האנדרגוגית של נואלס הפכה לתפיסה המובילה באקדמיה והשפיעה על מדיניות מספר מדינות באירופה על תיאוריות בניהול, רפואה וחינוך.
לפי הידוע לחוקרים, השימוש, הראשון, במנוח אנדרגוגיה, נעשה ב-1883 על ידי אלכסנדר קאפ בספרו הרעיונות החינוכיים של אפלטון (Platon's Erziehungslehre).
ספרו של קאפ עוסק בחשיבות הלמידה לאורך החיים.
המנוח, אנדרגוגיה, לא היה בשימוש על אף שהתיאוריה בנושא חינוך מבוגרים התפתחה בשנות העשרים של המאה העשרים.
קבוצה של חוקרים מדיסיפלינות שונות חברו יחד לפתח תיאוריה ללימוד מבוגרים והמנוח אנדרגוגיה חזר לשימוש.
הם קראו לעצמם Hohenrodter Bund וניסו לענות על השאלות למה, לשם מה ואיך נעשה לימוד מבוגרים.
אדוארד לינדמן, מחנך אמריקאי שהגיע לגרמניה באותן השנים, ללמוד את תנועת העובדים הלומדים בגרמניה והתוודע למונח אנדרגוגיה והביא אותו לארצות הברית.
בשנות החמישים של המאה העשרים, החלו חוקרים במדינות שונות באירופה, להשתמש שוב במנוח, לעיתים כפרקטיקה ולעיתים כתיאוריה.
סימפסון, חוקר בריטי, הציע שאנדרגוגיה תהייה כותרת רחבה לבניית גוף ידע רלוונטי להכשרתם של העוסקים בחינוך מבוגרים.
לטענתו, הענפים העיקריים של האנדרגוגיה יכולים להיות מקבילים לתחומים בחינוך ילדים.
ארבעת הענפים העיקריים שהציע יהיו: חקר העקרונות של חינוך מבוגרים, המבוגרים עצמם, פסיכולוגיה חינוכית של מבוגרים ושיטות אנדראגוגיות להוראת מבוגרים.
ב-1967, מלקולם נואלס שמע לראשונה את המשג, אנדרגוגיה, ממחנך מבוגרים יוגוסלבי, דושאן סביצ'ביץ', שהשתתף במפגש קיץ שנואלס אירח באוניברסיטת בוסטון.
נואלס פרסם את תפיסתו בנושא אנדרגוגיה ב-1968 במאמר עם השם הפרובוקטיבי: אנדרגוגיה, לא פדגוגיה.
נואלס הציג שש הנחות לגבי למידת מבוגרים:
הלומד הבוגר צריך להבין מדוע הוא לומד את מה שהוא לומד, איזו תועלת תביא לו הלמידה, ומה הן ההשלכות אם לא ילמד
ללומד הבוגר יש ניסיון והוא הבסיס ללמידה
הלומד הבוגר מקבל בעצמו את ההחלטות לגבי הלמידה כולל בחירת הנושאים, דרכי הלמידה וההערכה
הלומד הבוגר בוחר ללמוד כאשר נושאי הלימוד רלוונטיים לעבודתו ו/או לאספקטים אחרים בחייו האישיים
האורנטיציה של הלומד הבוגר היא פרקטית
לבוגר דחף פנימי ללמידה, שיפור איכות חיים, שביעות רצון והגשמה עצמית, לצד מניעים חיצוניים כמו שיפור ההשתכרות וכיוצא בזה
בשנות השבעים של המאה העשרים תיאוריות מתחום למידת המבוגרים עזרו לחולל מהפכה באופן שבו בוצעו תוכניות הכשרה בעולם העבודה.
המחקר האקדמי והתוכניות להכשרת מבוגרים התרחבו מאוד.
נואלס האמין שאנדרגוגיה מציעה ערך רב לשיפור היחסים הבין אישיים ולתהליכי יעול בחברות תעשייתיות.
על בסיס ההנחות של נואלס, חוקרים ניסחו את עקרונות האנדגוגיה:
מבוגרים חייבים לרצות ללמוד: הם לומדים ביעילות רק כאשר הם חופשיים לנהל את הלמידה שלהם.
הלמידה מתבססת על מוטיבציה פנימית לפתח מיומנות חדשה או לרכוש ידע
מבוגרים רואים בלמידה תהליך של פיתוח הפוטנציאל להתקדמות בחיים
מבוגרים לומדים באמצעות פתרון בעיות
מבוגרים מתבססים בלימודים על ידע וניסיון קודם שרכשו
מבוגרים מצפים שיתפסו אותם כבעלי ניסיון וידע גם בזמן שהם לומדים
מעורבות הלומדים הבוגרים בתכנון הלמידה: תוכן ומתודולוגיה
הלמידה היא הדדית הן של המורים והן של הלומדים המבוגרים
האנדרגוגיה שונה מפדגוגיה בתפיסת הלומד והלמידה:
כאשר האדם מתבגר הוא הופך מישות תלויה לישות המכוונת את עצמה.
המבוגר אינו רואה את עצמו כלומד התלוי במורה אלא כמי שפעיל מתוך הכְוונה עצמית או כיוצר.
המבוגר שונה מן הילד באופן שבו הוא תופס את ניסיון החיים.
הילדים מתייחסים אל הניסיון כאל אירוע חיצוני שאירע להם, ואילו המבוגרים תופסים אותו כחלק מזהותם.
יש הבדל בין ילדים למבוגרים במוכנוּת ללמידה.
משימה התפתחותית היא משימה שצצה בשלב מסוים בחייו של אדם ויוצרת "מוכנות ללמידה", רגע שבו אפשר ללמדו.
ההצלחה במשימה הזאת מובילה להצלחה במשימות עתידיות.
ילדים ובוגרים כאחד מתנסים בצמיחה בעזרת משימות אלו.
מכל מקום המשימות שגורמות לילדים להתפתח נוטות להיות תוצרים של תהליך התבגרות פיזיולוגי ומנטלי.
בהשוואה, אלו של המבוגרים הן בעיקר תוצרי התפתחותם של תפקידים חברתיים.
ילדים ומבוגרים נבדלים אלה מאלה בציפייה שלהם ללמידה.
לילדים פרספקטיבה של יישום דחוי: "מה שאני לומד בבית-הספר היסודי יעזור לי בלימודיי בתיכון" וכדומה.
על כן הם נוטים ללמוד מתוך התייחסות לנושא הנלמד.
לעומתם, מבוגרים מתייחסים ללימודיהם בפרספקטיבה מיידית: הם רוצים ליישם לאלתר את אשר הם לומדים, ורואים בלימודיהם אמצעי לשיפור יכולתם להתמודד עם בעיות החיים.
המבוגרים נכנסים אפוא לפעילות לימודית בגישה של פתרון בעיות.
האנדרגוגיה כאמור היא תורת חינוך המבוגר בניגוד לחינוך הפדגוגי - החינוך לילד.
תורה זו סחפה אחריה דיון נרחב ויש רבים המאמינים שאין צורך בה, מאחר שהיא אינה שונה מהפדגוגיה כלל.
אן הנסון שוללת את האנדרגוגיה וסבורה כי אין צורך בה, לומדים מבוגרים אינם שונים מלומדים שהם עדיין ילדים ולא קיימת הצדקה לבניית תאוריה נפרדת.
לטענתה, האנדרגוגיה מציגה תמונה אידיאלית של הזדמנויות למידה למבוגרים ומניחה שמבוגרים מתנהגים כלומדים אוטונומיים.
על פי ג'וזף דיוונפורט הן הפדגוגיה והן האנדגוגיה מדגישות את תפקיד המורה ומתעלמות מחלקו של התלמיד, לכן אין צורך בהפרדתן.
דאי ובסקט טוענים שזו אינה תאוריה ללמידת מבוגרים אלא אידאולוגיה חינוכית ללמידה חקרנית.
האנדרגוגיה אינה מתאימה לכל מצב.
מחקרים אחרים הטילו ספק בהנחות היסוד.
רוזנבלום ודרנקוולד מצאו ששיתוף לומדים בתהליך הכנת הקורס, אבחון מטרות ועיצוב התוכנית לא יצר הבדל משמעותי ברמת הלמידה.
קונטי טוען כי הגישה הפדגוגית, השמה את המורה במרכז, יעילה יותר למטרות לטווח קצר כגון הכנה למבחן, ואילו הגישה האנדרגוגית, בה הלומד במרכז, יעילה יותר למטרות לטווח הקצר בלימוד מיומנויות בלבד.
קנטי טוען שהאנדרגוגיה והפדגוגיה הן שתי גישות שונות לחינוך ילדים ומבוגרים: הראשונה "מתקדמת" והשנייה "מסורתית".
הוא דוחה את שתיהן בצורתן הקיצונית לטובת גישה המבוססת על התנסות ונושא.
נואלס האמין באנדרגוגיה וראה אותה כמנוגדת לפדגוגיה.
הוא טען שבנוסף לארבע הנחות היסוד קיימות שתי הנחות יסוד נוספות:
מבוגרים יכולים ללמוד (מחקר טוען שעקרונית היכולת ללמוד קיימת בכל תקופת חיים).
הלמידה היא תהליך פנימי הנמצא בשליטת הלומד וכרוכים בו גורמים אינטלקטואליים, רגשיים ופיזיולוגיים.
אופלטקה מציע לשקול השקת קורסים רלוונטיים ללומד המבוגר תוך יצירת עניין: קורסים בחיי המבוגר, עבודה והורות וכיוצא בזה.
בהתאם לממצאי ספרות מחקרית וניסיונן של אופלטקה להלן הצעות ליישום: הקשבה לצרכים ייחודיים – הזמנת הלומד לשיחה אישית והקשבה לצרכיו.
שימוש בדיון בכיתה – הוראה בצורת דיון מעודדת אינטראקציה קבוצתית של חילופי רעיונות ומחשבות.
מטלות מאתגרות אינטלקטואלית – המבוגר עשוי לראות במטלה זו כאתגר ומענה לצרכיו האינטלקטואליים.
התחשבות בציפיות הלומד – כבר בתחילת הקורס הלומד יגיש בכתב את ציפיותיו כדי להשוותן עם ציפיות המרצה.
בשנים האחרונות נוספה אופציה ללמידה מתוקשבת שהיא מתאימה במיוחד ללומדים בוגרים מפני שניתן ללמוד באמצעותן בכל זמן ובגלל היכולת לבחור בקורסים לפי תחומי עניין ולא לפי מקום מגורים.
תנאים אלה המתאימים בעיקר ללומדים עובדים המוגבלים בזמנם.
אנדראש השני, מלך הונגריה (בהונגרית: Második András magyar király המכונה: הירושלמי, בהונגרית: II.
אנדראש נולד ב-1177 בקירוב, והיה בנו של בלה השלישי, מלך הונגריה, אשר מינה אותו כמושל של הדוכסות של האליץ', אך הבויארים של הדוכסות מרדו בו, וגרשו את חייליו.
עם מותו של המלך בלה, עלה לשלטון המלך אימרה אחיו של אנדראש.
אנדראש חתר תחת שלטונו של אחיו ללא הרף, וכדי לרצותו נאלץ אחיו להעניק לו את השלטון על קרואטיה ועל דלמטיה.
בשנת 1203 החמירה מחלתו של המלך אימרה, והוא המליך תחתיו את בנו היחיד לסלו השלישי שהיה אז בן 3 בלבד.
את ניהול ענייני הממלכה, מסר אימרה בידי אחיו אנדראש שהתחייב להגן על לסלו עד שיגיע לבגרות.
לקראת סוף שנת 1204 נפטר אימרה, ואנדראש נטל לעצמו סמכויות שלטוניות נוספות, תוך שהוא ממרר את חייהם של המלך הצעיר ואימו.
המלכה האם קונסטנצה נאלצה לברוח עם בנה לווינה, ושם, ב-7 במאי 1205 הוא נפטר.
עם מותו של לסלו הפך אנדראש למלך הרשמי של הונגריה.
אנדראש השתתף במסע הצלב החמישי, אך לא נחל הצלחה מיוחדת כלשהי, בקרבות בהם השתתף.
בשהותו בארץ הקודש, ביקר בין היתר במעיליא שבגליל, ועד היום ניצב ברחבת הכנסייה תבליט מתכת המנציח ביקורו זה.
מנישואיו הראשונים לגרטרוד לבית מראן-אנדכס (?
אליזבת מתורינגיה (1207 – 1231), הידועה כאליזבת הקדושה, נישאה ללודוויג הרביעי, רוזן תורינגיה
מנישואיו השניים ליולנטה מקורטנה (Jolante Courtenay) בת של פטרוס, הקיסר הלטיני של קונסטנטינופול
יולנטה (וילאנטה) מהונגריה, שנישאה לחיימה הראשון, מלך אראגון
מנישואיו השלישיים לביאטריצ'ה ד'אסטה 1234
נולד לאחר מות אביו, נחשב בלתי חוקי על ידי המלך בלה הרביעי.
היה אביו של המלך האחרון משושלת ארפד, אנדראש השלישי.
בעל מדליית ארד אולימפית (לוס אנג'לס 1932), שיאן עולם ואלוף אירופה (פריז 1931) במשחה שליחים 4x200 מטר חופשי.
סגן אלוף אירופה (פריז 1931) ופעמיים ברציפות אלוף משחקי הסטודנטים (1930 ו-1933) במשחה ל-100 מטר חופשי.
סֵקֶיי נולד בשנת 1909 בטטבאניה במחוז קומארום-אסטרגום בממלכת הונגריה, באימפריה האוסטרו-הונגרית.
בנוסף להיותו שחיין הוא שיחק כדורמים בקבוצת הכדורמים של אוניברסיטת בודפשט.
במשחקי הסטודנטים שנערכו בדרמשטט, גרמניה בשנת 1930 הוא זכה ב-3 מדליות, 2 זהב ו-1 ארד.
מדליות זהב במשחה ל-100 מטר חופשי ובמשחה שליחים 4x100 מטר חופשי ומדליית ארד במשחה שליחים 3x100 מטר מעורב.
בנוסף זכה במדליית כסף בכדורמים.
באולימפיאדת לוס אנג'לס (1932) זכה סקיי במדליית ארד במשחה שליחים 4x200 מטר חופשי בתוצאה של 9:31.4 דקות, אחרי יפן שקבעה שיא עולם חדש של 8:58.4 דקות וארצות הברית (9:10.5 דקות).
בנוסף, הוא סיים במקום תשיעי במשחה ל-100 מטר חופשי בתוצאה של 1:01.4 דקות.
במשחקי הסטודנטים שנערכו בטורינו, איטליה בשנת 1933 הוא זכה ב-4 מדליות, 3 זהב ו-1 ארד.
מדליות זהב במשחה ל-100 מטר חופשי, במשחה שליחים 4x200 מטר חופשי ובמשחה שליחים 3x50 מטר מעורב ומדליית כסף במשחה 50 מטר חופשי.
סקיי גויס לשירות העבודה בשנת 1942 (עבודות כפייה לגברים יהודים עבור הצבא ההונגרי).
נסיבות ומקום מותו לא ברורים.
ייתכן שנפטר בינואר 1943 במחנה עבודה בכפייה שהקימו הנאצים באזור צ'רניהיב שבאוקראינה (אז - נציבות הרייך אוקראינה) .
אנדראש הרגיטאי (בהונגרית: Hargitay András; נולד ב-17 במרץ 1956) הוא שחיין עבר יהודי-הונגרי, בעל מדליית ארד אולימפית, פעמיים ברציפות אלוף עולם (בעל 4 מדליות, מהן 3 זהב), אלוף אירופה (בעל 4 מדליות, מהן 3 זהב) ושיאן עולם במשחה ל-400 מטר מעורב אישי.
משמש כיושב ראש איגוד השחייה של הונגריה.
הוא התאמן תחת הדרכתו של המאמן תמאש סצ'י.
באליפות אירופה בשחייה לנוער שנערכה בווינה, אוסטריה בשנת 1969 זכה הרגיטאי בשתי מדליות זהב במשחה ל-200 מטר חזה ובמשחה ל-200 מטר מעורב אישי.
באליפות אירופה בשחייה שנערכה בברצלונה, ספרד בשנת 1970 סיים הרגיטאי במקום שישי במשחה ל-400 מטר מעורב אישי בתוצאה של 4:45.4 דקות, במקום שביעי במשחה ל-1500 מטר חופשי בתוצאה של 17:21.1 דקות.
באליפות אירופה בשחייה לנוער שנערכה ברוטרדם, הולנד בשנת 1971 זכה הרגיטאי ב-7 מדליות, 6 זהב ו-1 ארד.
מדליות זהב במשחה ל-100 מטר חופשי, במשחה ל-400 מטר חופשי, במשחה ל-200 מטר חזה, במשחה ל-100 מטר פרפר, במשחה ל-200 מטר פרפר ובמשחה ל-200 מטר מעורב אישי.
מדליית ארד במשחה ל-100 מטר חזה.
באולימפיאדת מינכן (1972) זכה הרגיטאי במדליית ארד במשחה ל-400 מטר מעורב אישי בתוצאה של 4:32.70 דקות, אחרי גונאר לארסון משוודיה שזכה במדליית זהב וטים מקי מארצות הברית שזכה במדליית כסף.
שני המנצחים שחו בזמן זהה, שיא אולימפי חדש של 4:31.98 דקות.
באליפות העולם בשחייה שנערכה בבלגרד, לשעבר יוגוסלביה בשנת 1973, זכה הרגיטאי במדליית זהב במשחה ל-400 מטר מעורב אישי בתוצאה של 4:31.11 דקות, לפני רוד סטראצ'ן (4:33.50 דקות) וריק קוללה (4:34.68 דקות), שניהם מארצות הברית.
בנוסף, הוא סיים במקום רביעי במשחה ל-200 מטר מעורב אישי בתוצאה של 2:09.52 דקות, המנצח במשחה זה היה לארסון 2:08.36 דקות ובמקום שישי במשחה ל-200 מטר פרפר בתוצאה של 2:04.10 דקות, המנצח במשחה זה היה רובין בקהאוז מארצות הברית (2:03.32 דקות).
באליפות אירופה בשחייה שנערכה בווינה בשנת 1974, זכה הרגיטאי ב-3 מדליות מהן 2 זהב ו-1 ארד.
מדליות זהב במשחה ל-400 מטר מעורב אישי בשיא עולם חדש של 4:28.89 דקות, שיפור לשיא העולם של גארי הול סניור מארצות הברית (4:30.81 דקות) ובמשחה ל-200 מטר פרפר בתוצאה של 2:03.80 דקות.
מדליית ארד במשחה ל-200 מטר מעורב אישי בתוצאה של 2:09.08 דקות.
בנוסף, הוא סיים במקום שביעי במשחה שליחים 4x100 מטר מעורב בתוצאה של 4:00.47 דקות.
באולימפיאדת מונטריאול (1976) סיים הרגיטאי במקום רביעי במשחה ל-400 מטר מעורב אישי בתוצאה של 4:27.13 דקות, המנצח במשחה זה היה סטראכן שקבע שיא עולם חדש של 4:23.68 דקות.
באליפות אירופה בשחייה שנערכה ביינקפינג, שוודיה בשנת 1977 זכה הרגיטאי במדליית זהב במשחה ל-200 מטר מעורב אישי בתוצאה של 2:06.82 דקות וסיים במקום רביעי במשחה ל-400 מטר מעורב אישי בתוצאה של 4:31.96 דקות.
שבוע לאחר מכן, באוניברסיאדה שנערכה בסופיה, בולגריה הוא זכה במדליית זהב במשחה ל-400 מטר מעורב אישי בתוצאה של 4:32.91 דקות.
באליפות העולם בשחייה שנערכה במערב ברלין, מערב גרמניה בשנת 1978 זכה הרגיטאי במדליית ארד במשחה ל-400 מטר מעורב אישי בתוצאה של 4:27.04 דקות, אחרי ג'סי ואסאלו מארצות הברית שקבע שיא עולם חדש של 4:20.05דקות וסרגיי פסנקו מברית המועצות (4:22.29 דקות).
באולימפיאדת מוסקבה (1980) סיים הרגיטאי במקום רביעי במשחה ל-400 מטר מעורב אישי בתוצאה של 4:24.48 דקות, המנצח במשחה זה היה אלכסנדר סידורנקו מברית המועצות שקבע שיא אולימפי חדש של 4:22.89 דקות.
בשנת 1982 סיים הרגיטאי את לימודיו ברפואה וטרינרית.
בשנת 1975 זכה הרגיטאי בתואר ספורטאי השנה בהונגריה.
בשנת 2008 זכה הרגיטאי להכלל בהיכל התהילה הבינלאומי של השחייה.
אנדראש שיף (בהונגרית: Schiff András; בודפשט, 21 בדצמבר 1953) הוא פסנתרן ומנצח הונגרי-יהודי-בריטי, שזכה במספר פרסים חשובים.
שיף נולד בבודפשט והחל ללמוד נגינה בפסנתר בגיל חמש אצל אֵרְזֶ'בֶּט ודאס.
בהמשך למד באקדמיה למוזיקה ע"ש ליסט בבודפשט בכיתות של פאל קדושה ופרנץ ראדוש ואצל ג'ורג' מלקולם בלונדון.
הוא ערק מהונגריה בעת מסע קונצרטים בארצות הברית בשנת 1979 והוא אזרח בריטי מאז 2001. אנדראש שיף נשוי לכנרת יואוקו שיוקאבה, ומתגורר בלונדון ובפירנצה.
בשנת 1999 הקים תזמורת קאמרית מזדמנת, שכינה בשם "קאפלה אנדראה בארקה", שם שמקורו בתרגום שמו הגרמני לאיטלקית - פירוש המילים בארקה ושיף הוא "סירה", או "אוניה".
שיף הופיע כמנצח עם כמה תזמורות חשובות, ובכלל זה הופעות סדירות עם תזמורת פילהרמוניה בלונדון והתזמורת הקאמרית של אירופה.
שיף הוא אחד מגדולי הפרשנים ליצירות באך, מוצרט ושומאן.
הקלטותיו הרבות לחברת דקה כוללות את מכלול הסונאטות של מוצרט ושוברט והרבה מיצירות המקלדת של באך, כמו גם מכלול קונצ'רטי לפסנתר של מוצרט עם הקאמרטה אקדמיקה זלצבורג בניצוח שאנדור וג.
הקלטותיו לחברת טלדק כוללות את מכלול הקונצ'רטי לפסנתר של בטהובן עם התזמורת הסקסונית הממלכתית של דרזדן בניצוח ברנרד הייטינק.
לחברת ECM הקליט שיף יצירות משל יאנאצ'ק ושאנדור ורש, וכן ערך הקלטות חיות של כל הסונאטות לפסנתר של בטהובן באולם טונהאלה בציריך (מחזור בטהובן זכה בפרס מבקרי המוזיקה האיטלקים על שם פרנקו אביאטי).
שיף הגיש בלונדון סדרת רסיטלים מוסברים של מכלול הסונאטות של בטהובן.
הקלטותיו החיות לחברת ECM כוללות גם פרטיטות של באך ואת וריאציות גולדברג.
עוד הקליט לידר של בטהובן ושוברט עם פטר שראייר וצ'צ'יליה ברטולי ואת שלושת הקונצ'רטי של בארטוק.
אנדראש שיף ערך את האצבוע למהדורה החדשה של הפסנתר המושווה של באך (שיצאה לאור ב-2006) וכן סיפק את האצבוע ואת הקדנצות החסרות להוצאה חדשה של הקונצ'רטי לפסנתר של מוצרט (החל ב-2007).
בשנת 2011 גילה המוזיקולוג והמנצח כריסטופר הוגווד דרך מקרה בארכיון של אוניברסיטת פרינסטון יצירה לא נודעת שברהמס חיבר בגיל 20 והקדיש למארחו, מוזיקאי גרמני מגטינגן, בשנת 1853, כאשר ביקר בעיר לרגל הופעות עם הכנר אדוארד רמניי.
את תווי היצירה הקצרה, בת שתי דקות, כתב לצד דברי תודתו בספר האורחים של המוזיקאי, שם מונצחות גם יצירותיהם של מלחינים אחרים, כאות תודה על האירוח.
נושא היצירה שימש כעבור 12 שנים לפרק הסקרצו של שלישיית הקרן של ברהמס.
בראיון ב-BBC אמר אנדראש שיף על היצירה, שאותה הוא עתיד לנגן בביצוע הבכורה העולמי שלה, כי היא נושאת אופי אלתורי, על אף הוראות הביצוע הכלולות בה, והוא רואה בה את אחד האינטרמצי של ברהמס.
היצירה, על אף מידותיה המיניאטוריות, שלמה ועומדת בפני עצמה.
ברהמס תיאר אותה כ"אלגרו און פוקו אג'יטאטו" ("אלגרו, עם נופך התרגשות").
שיף מנגן בפסנתר בזנדורפר, שאותו הוא מבכר על פני הסטיינוויי המקובל יותר בשימוש, ובמידת האפשר לוקח אותו עמו במסעותיו.
כמו כן הקליט את מוצרט על פיאנו-פורטה אותנטי.
הוא הופיע ברסיטל מיצירות בטהובן על הפסנתר של המלחין, ברודווד משנת 1817.
כיום משמש בתפקיד אמן הבית של התזמורת הפילהרמונית הישראלית.
שיף נתן פומבי לדעותיו בנושאים פוליטיים באוסטריה ולאחר מכן בהונגריה.
ב-16 בינואר 2011 אמר שיף ל"פרנקפורטר אלגמיינה צייטונג" כי בימים אלה הוא פרסונה נון גראטה בהונגריה וקרוב לוודאי שלעולם לא יחזור להופיע "או אפילו לבקר" שם.
הגיע למקום הרביעי בתחרות פסנתר בינלאומית ע"ש צ'ייקובסקי במוסקבה לשנת 1974
הגיע לגמר בתחרות פסנתר בינלאומית בלידס לשנת 1975
פרס גראמי לביצוע סולני מצטיין (ללא תזמורת): הסוויטות האנגליות של באך (פרסי גראמי לשנת 1990)
מדליה לזכר קלאודיו אראו לשנת 1994
פרס המוזיקה על-שם לאוני סונינג לשנת 1997
פרס באך מטעם האקדמיה המלכותית למוזיקה/קרן קוהן לשנת 2007
תואר עמית כבוד מטעם האקדמיה למוסיקה ולמחול בירושלים לשנת 2013
אנדרדוס הוא הרכב קומי ישראלי, שהחל את פעילותו ביוטיוב, בשנת 2012. סרטוני הקבוצה פונים לציבור הדתי לאומי וכוללים התייחסויות מגזריות רבות.
נכון ליוני 2025, לערוץ היוטיוב של ההרכב יש מעל ל-81 מיליון צפיות ביוטיוב ומעל ל-81 אלף מנויים.
ב־9 בפברואר 2013 חברי ההרכב השיקו מופע חי על במה.
מאז העלו חברי ההרכב עוד 6 מחזות ו-2 מופעים נוספים שהועלו עשרות פעמים ברחבי הארץ.
חברי ההרכב הם מתן צור, יאיר יעקבי ונדב נוה – שלושתם בוגרי ישיבת ההסדר קריית שמונה, ואשר בן-אבו – בוגר ישיבת מעלות.
תחילתו של ההרכב הייתה בשנת ה'תשס"ז (2007), כאשר נדב נוה פנה למתן צור והציע לו להקים ביחד הרכב קומי.
מתן צור, נדב נוה ויאיר יעקבי הציגו אז ביחד במספר הזדמנויות בישיבת ההסדר בקריית שמונה ובעקבות זאת נדב נוה חשב על הרעיון.
למרות זאת, הרעיון לא התפתח לכדי מעשה ודבר לא נעשה בעקבותיו.
בשנת ה'תשע"א (2011) נדב נוה חידש את היוזמה, והציע שוב את ההצעה למתן צור.
מתן צור הסכים והרעיון החל לקרום עור וגידים.
לדבריו של נדב נוה, יאיר יעקבי צורף לחבורה מכיוון ש"היה לי ברור שאם ארצה לעשות משהו כזה, האדם הראשון שאני אעבוד איתו הוא יאיר, כי בישיבה הוא היה על תקן המצחיקן".
את אשר בן אבו, היחיד מבני החבורה שלא למד בישיבה בקריית שמונה, צירף לקבוצה יאיר יעקבי.
נדב נוה הכיר את אשר בן אבו לאחר שבן אבו שיחק בסרטים שנדב נוה צילם אז, כחלק מלימודי הקולנוע שלו.
בנוסף לחברי ההרכב הרגילים, כאשר נדרשה דמות נשית במערכון, שיחקו אותה נעמה קלינמן, שרלין חזיזה, תמר שילה, אביטל בן-גד, תמר אלקן ועוד.
לבד מהמשחק בסרטונים, נדב נוה גם אחראי לבימוי ולעריכה שלהם, יעל נוה-הרשברג, אשתו של נדב, מסייעת בצילום, נעם, אחיו של נדב, מסייע בכתיבת מערכונים ורון אביטל משמש כעוזר הפקה וכאיש הטכני במופע של אנדרדוס.
ההרכב אינו העיסוק היחידי של החברים בו:
בן אבו כתב טור בעולם קטן, וב"מקום בעולם" עובד בערוץ מאיר לילדים, מלמד באולפנת בני עקיבא "שירת הים" ולומד באקדמיה למוזיקה;
צור עבד ככתב במקום בעולם ובמקומות נוספים;
לדבריו של נוה, "הכיוון לא היה להיפגש ולעשות צחוקים.
מלכתחילה לא רצינו שזה יסתכם בכך שהחברים שלנו יצפו ביוטיוב וייהנו.
כיוונו גבוה ורצינו שזה יהיה יותר מסתם תחביב.
לכן מלכתחילה היה ברור שכולנו הולכים להיות טוטליים על הפרויקט.
יצרנו השקעה גדולה בקונספט, בדמויות, בצד הטכני ובשם הקבוצה, לפני שבכלל התחלנו לצאת עם זה".
בנוסף, נוה טען שהוא לא הופתע מההצלחה של ההרכב, אלא רק מהעובדה שהדבר קרה כל כך מהר.
ב-9 בינואר 2012 העלה ההרכב את הסרטון הראשון, "אנדרדוס – מספר הודעות", שנכון לאוקטובר 2025, יש לו כ-324,000 צפיות.
פריצתם של אנדרדוס לתודעה הציבורית החלה ב-10 בינואר 2012, כאשר ההרכב העלה ליוטיוב סרטון פארודי בשם "אנדרדוס – המירוץ למיליון 3".
הרקע להעלאתו של הסרטון היה לאחר שבעונה השנייה של המירוץ למיליון השתתפו זוג דתי בשם עקיבא וענהאל.
בסרטון הוצגו זוגות פיקטיביים שונים שכביכול משתתפים במירוץ למיליון 3 ושחלקם הגדול קשור בדרך כלשהי להווי החיים הדתי על מגוון זרמיו.
הסרטון נצפה כ-682,000 פעמים, נכון לאוקטובר 2025, זכה לפופולריות רבה בציבור הדתי לאומי, והגיע לתפוצה נרחבת דרך הרשת החברתית פייסבוק ודרך הדואר האלקטרוני.
בעקבות הסרטונים התפרסמו חברי ההרכב בציבור הדתי לאומי ורואיינו בערוץ 7, בעולם קטן, ערוץ 10 (צינור לילה), חדר החדשות, במגזין מוצש ובמקומות נוספים.
בעקבות הצלחתו של הסרטון המשיכו חברי ההרכב להעלות סרטונים חדשים מדי שבוע.
ב-2 באוגוסט 2012 העלה ההרכב שיר פרודי בשם "אחלה חסודה" על סצנת הדייטים בציבור הדתי-לאומי.
השיר מהווה פרודיה על השיר הפרודי "אחלה חמודה" של הזמר בני בשן.
הקליפ זכה להצלחה רבה ותוך כחודש הגיע לכ-240,000 צפיות.
הצלחתו של הסרטון סוקרה גם בתקשורת הכללית.
לקראת סוף דצמבר 2012, פחות משנה מאז העלאת הסרטון הראשון, הגיע ערוץ הווידאו של ההרכב ל-5 מיליון צפיות.
ההרכב הכניס בין סרטוניו מספר פרסומות בתשלום.
פרסומות עבור בית ספר מעלה, ידיעות ספרים וכן קידום מכירות עבור ספר של הרב חיים נבון.
ב-3 בינואר 2013 חברי ההרכב הנחו את טקס הגמר של מעלה, הנחיה ששילבה גם מערכונים חיים ומצולמים של ההרכב שעסקו בנושאים הקשורים ללימודי קולנוע ולקולנוע הדתי.
המערכונים המצולמים הועלו לאחר מכן גם לערוץ של ההרכב ביוטיוב.
ב-9 בפברואר 2013 השיקו חברי ההרכב מופע חי על במה.
ב-30 באוגוסט 2013 התארח יו"ר הבית היהודי ושר הכלכלה באותה עת, נפתלי בנט, במערכון של אנדרדוס לכבוד ראש השנה.
הסרטון זכה ללמעלה מחצי מיליון צפיות ביוטיוב נכון ליולי 2022.
ב-20 בפברואר 2014 העלה ההרכב שיר פרודי בשם "שיר הסמס" העוסק בתופעת שו"ת SMS בציבור הדתי לאומי.
לחן השיר נלקח מהשיר "Fifty Ways to Say Goodbye" של טריין.
השיר זכה להצלחה ובתוך פחות משבועיים עבר את רף 300,000 צפיות, וב-9 באפריל 2014 הפך לסרטון הנצפה ביותר של אנדרדוס עם למעלה מ-800,000 צפיות, ונכון לאוקטובר 2025 יש לו כ-2.4 מיליון צפיות.
סרטון זה גם נכנס לרשימת עשרת הסרטונים הבולטים של יוטיוב בישראל לשנת 2014.
בפברואר 2015 הסתיימה הצגת המופע הראשון, לאחר כמאה הופעות, ובפורים ה'תשע"ה השיק ההרכב מופע חדש שנקרא "אנדרדוס 2".
באוגוסט אותה השנה העלה ההרכב שיר פרודי שנקרא "סנדלים" העוסק בערכם של הסנדלים בעונת הקיץ והוא פרודיה על השיר "Chandelier" של הזמרת האוסטרלית סיה פרלר.
בכסלו ה'תשע"ז (דצמבר 2016) העלה ההרכב מחזמר לכל המשפחה שנקרא "חלומות במגירה".
המחזמר נכתב ובוצע על ידי חברי ההרכב בניהולו האמנותי של הבמאי אורי אומנותי, והיה למעשה הפעם הראשונה בה ההרכב פנה באופן מפורש לילדים.
כשנה לאחר מכן, בכסלו ה'תשע"ח (נובמבר 2017), העלה ההרכב מחזמר חדש שנקרא "הדייג ודג הזהב – בית ספר למשאלות".
ב-2 באפריל 2017 העלו סרטון לקראת פסח העוסק באופן סאטירי בעוגיית הקוקוס שאוכלים בפסח, השיר מבוסס על הלחן של השיר "זהב" של סטטיק ובן-אל תבורי.
נכון לחודש תשרי תשפ"ד (אוקטובר 2025) יש לסרטון יותר מ-1,300,000 צפיות.
באוגוסט 2017 העלה ההרכב סדרת רשת בשם "ישיבת הנהלה", המתארת ישיבות ניהול של ועד בית כנסת.
בסדרה משתתפת, נוסף על חברי ההרכב, גם השחקנית שרלין חזיזה, וכן בפרק השני הופיע בה השחקן אסף אשתר בהופעת אורח.
בפרק השביעי, שבעיקר מכיל פארודיה על פוליטיקה, הופיע בצלאל סמוטריץ' בהופעת אורח.
באפריל 2020 יצא פרק חדש הנקרא "תראו מי שמדבק", המתאר ישיבה ב"זום".
בספטמבר 2017 יצא אלבום בהשתתפות ההרכב ואמנים שונים נוספים שנקרא אולי בשבת יזרקו סוכריות והכיל שירי ילדים שכתב אורי אורבך.
ההרכב השתתף בחלק מהשירים באלבום, וכן הנחה את ערב ההשקה שלו.
בנובמבר 2018 העלה ההרכב מחזמר נוסף לכל המשפחה, השלישי במספר, שנקרא "מערת האוצר".
בפברואר 2019 הודיע ההרכב על סיום הצגת המופע השני ("אנדרדוס 2"), והשקת המופע השלישי שנקרא "אנדרדוס – גברים שהשתיקה יפה להם".
ב-14 באפריל 2019, פרסם ההרכב קליפ פארודי בשם "הקטניות שלך", על בסיס השיר של עומר אדם "חברות שלך", לגבי הפערים בין אלו שלא אוכלים קטניות בפסח לאלו שכן.
בנובמבר 2019 העלה ההרכב את המחזמר הרביעי שלו, שנקרא "הרפתקה בחלל".
בתקופת התפרצות נגיף הקורונה בישראל ובעולם העלו אנדרדוס מספר מערכונים בזמן קצר, שרובם מדברים על הקורונה: "תראו מי שמדבק", "שרים בקורונה" "המדריך למתפלל בתקופת הקורונה" והשירים "אצלי הכל בסגר" ו"אח שלי מתחסן".
מערכונים נוספים שיצאו בזמן הקורונה (ללא קשר) הם: "מכת דם", "מר פודלמן – התעודה", "הבן הרביעי מארח", "חד גדיא", "ל"ג בעומר בקורונה", "ריבונות", וירושלים שרים עצמאות.
הם גם העלו את המופע "חלומות במגירה" המלא ובחינם ביוטיוב.
בנוסף הם יצרו בשיתוף ערוץ tov את התחרות "הדבר הטוב הבא", תחרות מצחיקי הציונות הדתית.
ב-2021 יזמו אנדרדוס את הקמת ההרכב הקומי הנשי "שלושתרבעי" (רותם רייף, שרי תורג'מן וצוריה נעים) היוצר, בדומה לאנדרדוס, סרטונים קומיים על נושאים דתיים ואוניברסליים.
בנובמבר 2022 העלה ההרכב את המחזמר החמישי, "הרפתקאות האביר פומפדור".
כמו במחזות הקודמים חברי ההרכב כתבו גם את המחזה הזה, אבל הפעם לראשונה בנוסף אליהם צורפו שחקנים נוספים: אסי צובל ויהונתן רוזנהק.
בדצמבר 2022 פרסם ההרכב את המופע הראשון ואת המחזמר השני, "הדייג ודג הזהב", ביוטיוב, ונכון לאוקטובר 2025 יש לו 80,000 צפיות.
בינואר 2023 פרסם ההרכב את השיר "מזל טוב נהוראי".
והעלה כמה קטעים מתוך מופע המערכונים "אנדרדוס חי".
בפברואר 2023 פרסם ההרכב את המחזמר השלישי, "מערת האוצר" ביוטיוב, ונכון לאוקטובר 2025 יש לו 211,000 צפיות.
במרץ 2023 פרסם ההרכב את המופע השני ביוטיוב ונכון לאוקטובר 2025 יש לו 269,000 צפיות.
ב-8 באוקטובר 2023 יום אחרי תחילת מלחמת חרבות ברזל פרסם ההרכב ביוטיוב את המחזמר הרביעי, "הרפתקה בחלל" ונכון לאוקטובר 2025 יש לו יותר מ-142,000. בחנוכה 2024 הציגו את המחזמר "המסע לארץ איבוד" יחד עם אסי ויהונתן.
בחנוכה 2025 המשיכו את שיתוף הפעולה עם אסי ויהונתן והעלו יחד את המחזמר "אגדת גלידה".
המערכונים עוסקים בסיטואציות מהווי החיים בציבור הדתי לאומי.
כל סרטון נפתח או נסגר בסמליל של כלב עם כיפה בפה, ונשמעות מספר נביחות.
בדרך כלל הסרטון מכיל מערכון בודד, אך לעיתים הוא מכיל רצף של קטעים המכונה: "דיבוק".
בסיום חלק מהסרטונים מופיעה פרפרזה הומוריסטית של משפט ידוע מן המקורות.
במספר סרטונים שונה המבנה שלהם, בהקשר לתוכן שהציגו (פורים לא נעים, אחלה חסודה, פינג פונג).
על אף שהסרטונים עוסקים רבות בהומור על החיים הדתיים, חברי ההרכב מדגישים שהכוונה היא לא לצחוק על הדת.
לדבריהם, בראיון לערוץ 7, מתן צור, חבר ההרכב, אמר: בראיון לעיתון בשבע, הבהיר נדב נוה את הקווים האדומים של הקבוצה:
מר פודלמן (נדב נוה) - מככב במספר מערכונים המציגים התמודדויות אילמות שלו עם מצבים דתיים מוקצנים.
לדוגמה= מציאת בשבת שטר כסף הנחשב מוקצה, אור במקרר בשבת, טלפון שבטעות הכניס לכיס מתוך הרגל בשבת.
מר מסעוד (אשר בן אבו)
הרב יגאל (אשר בן אבו)
סרטוני הקבוצה הפכו לפופולריים, ובמיוחד בציבור הדתי לאומי, והביטוי "אחלה חסודה" הפך לשגור בפיהם של רבים.
בין הביטויים להשפעת הקבוצה, היו ממים וקומיקסים שנעשו עליה, ציונים לשבח וגרסאות כיסוי לסרטונים שלה.
המאייר אור רייכרט הקדיש להרכב קריקטורה, על בסיס תמונה מאחד הסרטונים שלהם, המציגה את חברי הקבוצה בצורה דומה לציור "הסעודה האחרונה".
המגזין מוצש דירג ב-2013 את ההרכב במקום ה-27 ברשימת "100 האנשים שעושים לנו את המגזר" (רשימת 100 האנשים המשפיעים ביותר במגזר הדתי לאומי).
בסקר שערך העיתון שביעי נבחר ההרכב במקום הראשון ב"מצעד השנה" בקטגוריית הסטנדאפ לשנת 2014.
במסגרת "נבחרי שנת תשע"ז במוזיקה" של אתר סרוגים נבחר ההרכב להרכב השנה.
בסוף שנת 2022 נערך במועדון הגולה ערב מחווה להרכב לרגל העשור להיווסדו.
בעקבות המופע שהקבוצה העלתה ב-9 בפברואר 2013 זכתה הקבוצה לביקורות נלהבות.
העיתונאית אמילי עמרוסי, שנכחה במופע ב-9 בפברואר 2013, ציינה בדף הפייסבוק שלה: .
גם העיתונאי חנוך דאום נכח בהופעה.
ברשמיו לאחר ההופעה כתב דאום בדף הפייסבוק שלו: .
המופע זכה לביקורות נלהבות גם מהאתר כיפה, הסופרת ליאת רוטנר, המגזין מוצש והעיתונאי אבי סגל.
אנדראש ליגטי (בהונגרית: Ligeti András; 5 באוגוסט 1953 – 19 בספטמבר 2021) היה כנר ומנצח הונגרי.
למד נגינה בכינור וניצוח באקדמיה למוזיקה ע"ש פרנץ ליסט בבודפשט.
הוא זכה בפרס ראשון בתחרות לאו ויינר לכנרים ובשנת 1980 בתחרות הכינור בבלומינגטון.
בשנת 1979 סיים את לימודיו כמנצח וקיבל את מלגת גאורג שולטי ללימודים אצל אוסטרייכר בווינה ואחר אצל איגור מרקביץ'.
בשנת 1985 היה למנצח חבר בתזמורת הסימפונית של בודפשט, ובשנת 1989 החליף את ג'רג' להל כמנצח ראשי, משרה בה החזיק עד 1993, אז היה למנצח אורח ראשי.
הוא יצא עם תזמורת בודפשט לסיורי קונצרטים בבריטניה, יפן וקוריאה, וניצח על התזמורת בביקורה הראשון באוסטרליה ב-1994. בשנת 1997 התמנה למנהל המוזיקלי של התזמורת הסימפונית ההונגרית.
ליגטי ניצח על תזמורות חשובות ברחבי העולם, בהן הפילהרמונית של דרזדן, תזמורת רדיו ברלין, תזמורת רשות השידור הבריטית, הפילהרמונית של אוסלו, הפילהרמונית של רשות השידור הבריטית (לרבות סיור בצרפת), התזמורת הפילהרמונית הישראלית, האקדמיה הלאומית למוזיקה סנטה צ'צ'יליה ברומא ותזמורת שווייץ המערבית.
אנדראש ליגטי עמד בקשרי ידידות קרובים עם קלאודיו אבאדו, שראשיתם בתקופת עבודתו עם אבאדו ותזמורת הנוער גוסטב מאהלר; בהזמנת אבאדו ניצח על קונצרטים ואופרות ב"וין מודרן" במהלך שנות ה-90 של המאה ה-20.
ליגטי הקליט תקליטורים רבים, בעיקר של מוזיקה הונגרית, חברות שונות, בהן BMG קוניפר, נאקסוס, הונגרטון ורדיוטון, לצד הקלטות רבות לרדיו ולטלוויזיה ברחבי העולם.
הוא ניצח על הסינפונייטה של בודפשט, שנגניה חברים בתזמורת הסימפונית, על רפרטואר נכבד של מוזיקה מן המאה ה-20.
בשנים 1977–1985 עבד ליגטי עם בית האופרה של בודפשט, תחילה ככנר ראשי ואחר כמנצח ראשי, ושם ביצע חלק גדול מן הרפרטואר המרכזי.
ב-1998 הייתה הופעתו האופראית הראשונה באנגליה, בהפקה חדשה של כרמן לאופרה נורת', בבימוי פילידה לויד.
ב-1999 הגיש גם ביצוע מעולה של "קללת פאוסט" של פרנץ ליסט בפסטיבל פרת עם התזמורת הסימפונית של מערב אוסטרליה.
ב-2001 התמנה למנצח אורח ראשי של התזמורת האוסטרלית וחזר לבלפסט לקונצרטים עם תזמורת אולסטר.
ב-2003 חזר לפילהרמוניה האנגלית הצפונית וניצח שוב בבלפסט.
ב-2004 ניצח על הצגות של "טירת כחול הזקן" ו"המנדרין המופלא" של בלה בארטוק בלונדון וחזר לתזמורת של אופרה נורת'.
ב-2005 הוזמן לכהן כמנהל מוזיקלי של התזמורת הסימפונית של טייפה.
האי אֶנְדֶרְבּי מהווה חלק מאיי אוקלנד, ארכיפלג בניו זילנד.
הוא נמצא סמוך לקצה הצפוני של האי אוקלנד, האי הגדול ביותר בקבוצת האיים.
נמצאו ראיות ליישוב פולינזי במאות ה-13 וה-14. הממצאים התגלו בסנדי ביי, במיקום מוגן ופחות עוין יחסית, נגיש למושבות כלבי-ים.
ב-20 במרץ 1887, עלתה האונייה "דרי קאסל" על שרטון ליד האי אנדרבי, תשעה ימים לאחר שיצאה לים.
האונייה הייתה בדרכה מגילונג, מדינת ויקטוריה אל פלמאות, קורנוול, עם צוות של עשרים ושלושה ימאים.
היא נשאה נוסע אחד ומטען חיטה.
האונייה הייתה בבעלות חברת ריצ'רדסון ורב החובל שלה היה ג'.
הניצולים מצוות האונייה מצאו מחסה מצויד לפליטי אוניות טרופות בסנדי ביי על האי אנדרבי.
הם בנו עוד מבנים גולמיים סביב מצבור הצידה הזה.
על צוק נישא המשקיף אל המים קברו את גופות חבריהם לצוות, שנסחפו של החוף.
לציון הקבר הציבו את הפסל מחרטום האונייה.
לאחר 192 ימים הכריזה חברת הביטוח לויד'ס הלונדונית על האונייה כנעדרת באופן רשמי.
ב-21 בספטמבר 1887, הגיעה אוניית קיטור בת 45 טון, ה"אווארואה", אל מפרץ הובסון, ויקטוריה, בשובה ממסע ציד בלתי חוקי של כלבי-ים באיי אוקלנד.
על סיפון האווארואה נמצאו שמונת הניצולים ששרדו מן ה"דרי קאסל".
במשך שנים רבות תחזקה ממשלת ניו זילנד את אתר הקבורה של אנשי ה"דרי קאסל", עד ששקע אל תוך הקרקע.
ואולם, במהלך מלחמת העולם השנייה, חולץ פסל החרטום על ידי משמר החופים, שהוצב על האיים בתוכנית משלחת הכף.
עכשיו אפשר לראות אותו (יחד עם חפצים אחרים מן האונייה הטרופה) במוזיאון קנטרברי בניו זילנד, בכרייסטצ'רץ'.
במקומו, מציינת עכשיו אבן מצבה את מקום קבורתם של הימאים.
אוכלוסיית החי הילידית כוללת את קורמורן אוקלנד ואת אריה הים הניו זילנדי.
בעלי חיים מיובאים כוללים ארנבונים ובקר.
זן ייחודי של ארנבון חי באי אנדרבי.
ארנבונים אינם צורת חי טבעית לאי; אבות-אבותיהם הובאו מאוסטרליה באוקטובר 1865. לאחר שהובאו אל האי, הייתה אוכלוסייתם מבודדת למשך קרוב ל-130 שנה.
הארנבונים סולקו מן האי בראשית שנות ה-90' של המאה ה-20, אף כי כמה מהם ניצלו והזן שורד בשבי.
צבע פרוותם של ארנבוני האי אנדרבי הוא בעיקר אפור-כסוף, אבל הודות לקיום גן נסגני, אחוז קטן מהם מופיע בצבע קרם או בז'.
כמו במקרה של הארנבונים, הבקר הובא אל האי אנדרבי בסוף המאה ה-19. בני בקר קצרי-קרניים הובאו אל האי על ידי ציידי לווייתנים בשנת 1894, ושם התקיימו על אצה ושאר צמחים מקומיים, והיו עם הזמן לזן בר ייחודי.
באמצע שנות ה-80 של המאה ה-20, הייתה רעיית הבקר קרובה לכלות את צמחיית האי.
הבעיה הובאה לידיעת המחלקה לשימור הסביבה של ניו זילנד.
בתגובה לכך, נעשו מאמצים לפנות את הבקר מן האי.
עד אמצע שנות ה-90 נשארה במקום רק פרה אחת, "ליידי".
ליידי הובאה לניו זילנד בפברואר 1993 והייתה מאז מושא מאמצים נמרצים לשמר את הזן, מאמצים שכללו שיבוט.
ליידי מתה במאי 2009, בת יותר מעשרים שנה.
האי הוא חלק מאזור ציפורים בעל חשיבות של קבוצת איי אוקלנד (IBA), שהוכרז ככזה על ידי הארגון הבינלאומי BirdLife International הודות לחשיבות הקבוצה כאתר קינון לכמה זנים של עופות ים לצד הקורמורן הירוק, ברווז היופי והחרטומן, כולם עופות ילידים באי אוקלנד.
האי אנדרבי יושב על רמת קמבל ומורכב משרידים געשיים של התפרצויות, שאירעו לפני 25 עד 10 מיליון שנים.
אנדראס תום הוא כדורגלן עבר גרמני ששיחק בעמדת החלוץ.
תום שיחק בנבחרת גרמניה המזרחית, נחשב לאחד השחקנים הטובים ביותר בליגת העל המזרח גרמנית ואף נבחר ככדורגלן השנה בגרמניה המזרחית בשנת 1988 כאשר שיחק בדינמו ברלין.
עם איחוד גרמניה, עבר תום לשחק בבאייר לברקוזן ובנבחרת גרמניה, עמה הגיע לגמר יורו 1992. בהמשך, שיחק תום בסלטיק ובהרטה ברלין.
לאחר פרישתו עסק תום באימון כדורגל בקבוצות שונות.
באותה שנה, תום הוכתר כמלך השערים של ליגת העל המזרח גרמנית לאחר שהבקיע 20 שערים, ונבחר ככדורגלן השנה בגרמניה המזרחית.
בשנת 1989 נקטע רצף האליפויות של דינמו ברלין, אך תום זכה עם הקבוצה בפעם השנייה ברצף בגביע המזרח גרמני, כאשר הקבוצה ניצחה 1-0 את פ.צ.
תום הבקיע את שער הניצחון במשחק זה.
בדצמבר 1989, עם איחודה של גרמניה, תום היה השחקן המזרח גרמני הראשון לחתום בליגת הבונדסליגה, וחתם בבאייר לברקוזן תמורת 2.5 מיליון מארק גרמני, והיה לשחקן עם המשכורת הגבוהה ביותר בבאייר לברקוזן, בה שיחקו בהתקפה באותם ימים מארק לסניאק, ז'ורז'יניו ואנדז'יי בונצול.
בפברואר 1990 ערך תום את הופעת הבכורה בקבוצה, ואף הבקיע את השער הראשון בניצחון 3-1 על פ.צ.
תום נשאר בבאייר לברקוזן חמש עונות וחצי, כאשר עונת השיא שלו הייתה 1992/93, בה הבקיע 13 שערי ליגה, וזכה עם לברקוזן בגביע הגרמני לאחר ניצחון 1-0 בגמר על קבוצת המילואים של הרטה ברלין, בו תום שיחק 90 דקות.
בתום עונת 1994/95 עזב תום את באייר לברקוזן לאחר שערך בשורותיה 161 הופעות והבקיע 37 שערים, וחתם בסלטיק.
סלטיק החתימה את תום ביולי 1995, ושילמה עבורו לבאייר לברקוזן 2.2 מיליון לירה שטרלינג, ההעברה היקרה ביותר בתולדות המועדון באותם ימים.
בנובמבר 1997 זכה תום עם סלטיק בגביע הליגה הסקוטית לאחר ניצחון 3-0 על דנדי יונייטד.
בינואר 1998 חתם בהרטה ברלין, כאשר לפני כן ערך 15 הופעות בסלטיק שזכתה באליפות בתום אותה עונה.
תום היה שחקן של הרטה ברלין, קבוצה שהייתה בבנייה מחודשת באותם ימים, עד לעונת 2000/01, שבה שיחק בעיקר בקבוצת המילואים.
במרץ 2001 ערך תום את הופעתו האחרונה, כאשר נכנס כמחליף בניצחון 2-1 על אונטרהאכינג במסגרת הבונדסליגה.
תום ערך 51 הופעות והבקיע 16 שערים במדי נבחרת גרמניה המזרחית.
את הופעת הבכורה ערך תום במשחק מול נבחרת אלג'יריה באוקטובר 1984, ואת השער הראשון הבקיע בניצחון 3-2 על נבחרת אקוודור בפברואר 1985. תום השתתף עם גרמניה המזרחית במוקדמות מונדיאל 1986, אך הנבחרת כשלה להעפיל למונדיאל 1986 עצמו.
כמו כן, תום הבקיע שישה שערים במוקדמות יורו 1988, מתוכם שלושער מול נבחרת איסלנד בניצחון 6-0 ביוני 1987, אך גם ליורו 1988 כשלה גרמניה המזרחית להעפיל.
בשנת 1988 מונה תום לקפטן נבחרת גרמניה המזרחית, במקום השוער רנה מילר.
תום השתתף עם גרמניה המזרחית גם במוקדמות מונדיאל 1990, ואף הבקיע מספר שערים, כאשר את שערו האחרון במדי נבחרת גרמניה המזרחית הבקיע תום באוקטובר 1989 בניצחון 2-1 על נבחרת ברית המועצות.
לאחר מכן, גרמניה המזרחית הייתה זקוקה לנקודה אחת בלבד כדי להעפיל למונדיאל 1990 מול נבחרת אוסטריה, אך הפסידה 3-0 ולא עלתה למונדיאל.
לאחר איחוד גרמניה עבר תום לשחק בנבחרת גרמניה המאוחדת, במדיה ערך עשר הופעות, האחרונה בשנת 1994, והבקיע שני שערים.
תום נכלל בסגל ליורו 1992, בו הגיעה גרמניה עד לגמר.
גרמניה הפסידה בגמר בצורה מפתיעה בתוצאה 2-0 לנבחרת דנמרק.
תום לא שותף כלל ביורו 1992 עד למשחק הגמר, ובגמר עצמו נכנס כחילוף התקפי בדקה ה-80 במקום שטפן אפנברג, כאשר הנבחרת כבר פיגרה 2-0, אך לא הצליח להבקיע ודנמרק זכתה בתואר.
לאחר פרישתו ממשחק פעיל במדי הרטה ברלין, קיבל תום תפקידי אימון במועדון, ובדצמבר 2003, לאחר פיטוריו של המאמן הראשי הוב סטיבנס עקב חוסר הצלחה, תום ירש את מקומו לתקופה קצרה של שלושה משחקים, עד שמונה הנס מאייר, המאמן החדש.
תום מונה מיד לעוזרו של מאייר, ונשאר בתפקיד גם לאחר שמאייר הוחלף בפאלקו גץ.
באפריל 2007 פוטרו יחדיו תום וגץ, עקב חוסר הצלחה.
בדצמבר 2008 מונה תום לעוזר מאמן בהולשטיין קיל, גם כאן תחת פאלקו גץ, ושניהם סייעו להולשטיין קיל להעפיל לליגה הגרמנית השלישית.
תום פוטר בפברואר 2010 מהולשטיין קיל, ובשנת 2011 חזר להרטה ברלין, שם אימן את קבוצת הנוער עד גיל 17 עד לשנת 2017.
אליפות ליגת העל הסקוטית: 1997/98
מלך השערים של ליגת העל המזרח גרמנית: 1987/88
כדורגלן השנה בגרמניה המזרחית: 1988
האב אנדראש קוּן (בהונגרית: Kun András; 9 בנובמבר 1911 – 19 בספטמבר 1945) היה כומר קתולי מהמסדר הפרנציסקני.
בתקופת השואה בהונגריה, קון היה גם מפקד חוליה של מפלגת צלב החץ.
לאחר מלחמת העולם השנייה הועמד קון לדין על פשעי מלחמה.
האב קון נולד בנירבאטור (Nyírbátor), באוסטרו-הונגריה.
באיטליה הוקסם קון מהמשטר של המדינה הפאשיסטית.
הוא שימש אז כומר במנזר פרנציסקני.
בשנת 1943 עזב את המנזר ועבר לבודפשט.
בתחילת 1944 נרשם קון במפלגת צלב החץ הפרו-נאצית.
במהלך הכניסה הגרמנית להונגריה במרץ 1944 (מבצע מרגרטה), השתתף קון בהשתלטות של צלב החץ על חלוקת הנשק.
קון פיקד על יחידה של צלב החץ שעסקה בטבח יהודים.
במהלך פעילויות אלה המשיך ללבוש את גלימת הכמורה שלו והצווארון הרומי.
ציוויו בעת הוצאה להורג היה בדרך כלל - "בשם המשיח - אש!"
ב-12 בינואר 1945 פרצה חוליה של קון לבית החולים היהודי ברחוב מארוס (בית החולים של "בודה חברה קדישא"), שבו נורו 149 חולים ורופאים יהודים.
בהזדמנות אחרת, פלש עם יחידתו לבית החולים סנט ג'ון ושם נרצחו בין 80 ל-100 איש.
כיתתו פלשה גם לבתי מחסה שם שהו יהודים וחטפה כ-500 יהודים ואת מגיניהם.
כולם היו מסודרים בשורה ונורו לתוך נהר הדנובה.
בהזדמנות אחרת, יחידה בפיקודו של קון פרצה לסנטוריום, ושם, על פי הוראתו, נורו למוות 100 יהודים.
האב קון לא ברח מהעיר לפני המצור של הצבא האדום על בודפשט, הוא נשאר בעיר והמשיך בפעילות.
כיתתו המשיכה במרדף אחרי יהודים ואחר אלו שהסתירו יהודים.
עם שחרור העיר בידי הסובייטים קון נעצר והואשם ב-500 מעשי רצח על ידי בית הדין העממי ההונגרי.
במהלך משפטו, האב קון תיאר את פשעיו בפירוט, תוך שהוא מבטא גם חרטה.
הוא הורשע ונתלה בבודפשט ב-19 בספטמבר 1945.
מנואל אלפונסו אנדרדה אורופזה , הידוע יותר בשם הבמה שלו, אנדרדה, הוא מתאבק מקסיקני.
אנדרדה זכה פעם אחת באליפות ה-NXT.
הוא התחרה בעבור הארגון Consejo Mundial de Lucha Libre (או בשמו המוכר יותר: CMLL) משנת 2007 ועד שנת 2015 תחת שם הבמה לה סומברה (בספרדית: "הצל").
ב-19 בנובמבר 2015, אנדרדה חתם על חוזה ב-WWE.
לאחר מכן, הוא נשלח ל-WWE Performance Center כדי להתחיל את הקריירה שלו בארגון, כך שהוא מתמקד בשיפור האנגלית שלו בעזרתה של שרה סטוק, מאמנת של ה-WWE שעבדה בעבור הארגון המקסיקני, CMLL במשך כמעט כעשור.
את קרב הבכורה הלא טלוויזיוני שלו ערך ב-8 בינואר 2016 בשם הבמה מאני אנדרדה בניצחון על רידיק מוס.
את הופעת הבכורה שלו בסדרת אירועי NXT TakeOver ערך ב-1 באפריל במסגרת האירוע NXT TakeOver: Dallas, בניצחון על כריסטופר ג'ירארד בקרב חושך (קרב שאינו שודר בטלוויזיה).
בחודש שבא לאחר מכן, אנדרדה החל להתחרות בשם הבמה אנדרדה "סיין" אלמאס.
באירוע NXT TakeOver: The End, שנערך ב-8 ביוני, אלמאס גבר על טיי דילינג'ר.
באירוע NXT TakeOver: Brooklyn II, שנערך ב-20 באוגוסט, אלמאס נוצח על ידי בובי רוד, שערך את קרב הבכורה שלו באירוע זה.
ב-5 באוקטובר בתוכנית NXT, לאחר ההפסד לריבייבל (סקוט דוסון ודאש ויילדר) במסגרת טורניר הזוגות לזכר דאסטי רודס, אלמאס הוציא את התסכול שלו על שותפו בטורניר, סדריק אלכסנדר, והפך לדמות הרעה בעקבות תקיפה זו.
עקב ניצחונו על נו ויי חוסה ב-14 בדצמבר, אלמאס העפיל לקרב ההדחות המרובע שקבע את הטוען לכתר לאליפות ה-NXT, אך בקרב זה רודריק סטרונג הדיח אותו.
באירוע NXT TakeOver: San Antonio, שנערך ב-28 בינואר 2017, אלמאס נוצח על ידי רודריק סטרונג.
ב-19 ביולי, אלמאס הופיע לצד אישה לא מוכרת ותקף את סזאר בונוני.
לאחר שנעדר מפעילות בזירה, אלמאס חזר ב-9 באוגוסט בפרק של התוכנית NXT, כשהוא מלווה שוב על ידי אותה אישה, שהתגלתה כלא אחרת מזלינה וגה אשר שימשה כמנג'רית העסקית שלו.
באותו הערב, אלמאס גבר על נו ויי חוזה.
באירוע NXT TakeOver: Brooklyn III, שנערך ב-19 באוגוסט, אלמאס ניצח את ג'וני גרגאנו.
ב-11 באוקטובר, אלמאס שוב גבר על גרגאנו.
ב-1 בנובמבר, אלמאס חתם על חוזה שהעניק לו קרב על אליפות ה-NXT נגד האלוף, דרו מקינטייר.
מאוחר יותר באותו הערב, אלמאס תקף את מקינטייר.
ב-18 בנובמבר באירוע NXT TakeOver: WarGames, אלמאס ניצח את מקינטייר והפך לאלוף ה-NXT החדש.
באירוע NXT TakeOver: Philadelphia, שנערך ב-27 בינואר 2018, אלמאס שמר על התואר בהצלחה בקרב נגד ג'וני גרגאנו.
קרב זה קיבל מהעיתונאי של Wrestling Observer Newsletter, דייב מלצר, ציון של חמישה כוכבים, מה שהפך את קרב זה לראשון בהיסטוריה של NXT שקיבל ציון כזה.
לילה לאחר מכן באירוע הרויאל ראמבל, אלמאס ערך את הבכורה שלו ברוסטר הראשי כאשר הוא נכנס כמספר שבע לקרב הרויאל ראמבל המסורתי.
בקרב זה, הספיק להדיח את קופי קינגסטון, אך הודח על ידי רנדי אורטון.
ב-3 בפברואר במסגרת אירוע של NXT שאינו שודר בטלוויזיה, אלמאס הצטוות לשורות זלינה, בקרב שהיה הראשון שלה בחברה, כשביחד הם נוצחו על ידי ג'וני גרגאנו וקנדיס לאריי.
ב-21 בפברואר, אלמאס שמר על התואר בהצלחה נגד גרגאנו לאחר התערבות של תומאסו צ'אמפה, ניצחון זה של אלמאס הכריח את גרגאנו לעזוב את NXT בשל תנאי שהוצב טרם הקרב.
באירוע NXT TakeOver: New Orleans, שנערך ב-7 באפריל, אלמאס איבד את התואר כשהפסיד לאליסטר בלאק.
הפסד זה סימן תקופה של 140 ימים בהחזקה בתואר.
ב-18 באפריל בפרק של התוכנית NXT, אלמאס ליווה את זלינה וגה לקרב הטלוויזיוני הראשון שלה נגד קנדיס לאריי.
בקרב זה היא נוצחה על ידי לאריי ולמעשה זאת הייתה ההופעה האחרונה של אלמאס ווגה ב-NXT.
הרוסטר הראשי ומגוון פיודים (2018–2019)
ב-17 באפריל, אלמאס הועבר ביחד עם וגה לסמאקדאון כחלק מהסופרסטאר שייק-אפ של שנת 2018. את קרב הבכורה שלו ערך ב-15 במאי ובו ניצח מתאבק מקומי.
לאחר מכן, אלמאס פתח בפיוד קצר נגד המתאבק סין קארה, לאחר שניצח אותו במספר תוכניות של סמאקדאון ובחוקי אקסטרים.
ב-17 ביולי, אלמאס הפסיד לאלוף ה-WWE, AJ סטיילס, במה שסימן את ההפסד הראשון שלו ברוסטר הראשי.
אלמאס ווגה פתחו בפיוד נגד רוסב ולאנה, כשאלמאס ניצח את רוסב ב-24 ביולי, ווגה ניצחה את לאנה פעמיים בשבועיים שבאו לאחר מכן לאחר שאיידן אינגליש ניסה לעזור ללאנה, אך עשה רק נזק ועלה לה בקרב.
כל קרבות אלה הובילו לקרב זוגות מעורב במופע המקדים לאירוע סאמרסלאם, שבו אלמאס ווגה ניצחו.
ב-18 בספטמבר, אלמאס הפסיד ל-AJ סטיילס בקרב שאינו היה על תואר אליפות ה-WWE של סטיילס.
ב-2 באוקטובר, אלמאס ווגה נוצחו על ידי R-Truth וכרמלה.
ב-6 בנובמבר, אלמאס הפסיד בקרב לריי מיסטריו.
שבוע לאחר מכן, אלמאס הפסיד שוב, הפעם לג'ף הארדי, שהרשים את המיז וגרם לו לכלול את הארדי בקבוצת סמאקדאון כחלק מקרב ההדחות המסורתי של סדרת ההישרדות.
ב-17 בדצמבר, אלמאס ואלוף ה-WWE, דניאל בריאן, הפסידו בקרב זוגות ל-AJ סטיילס ומוסטפא עלי.
שבוע לאחר מכן, אלמאס הפסיד בקרב יחידים למוסטפא עלי.
ב-15 בינואר 2019, שם הבמה של אלמאס קוצר לשם אנדרדה ובאותה התוכנית הוא ניצח את ריי מיסטיריו.
שבוע לאחר מכן, השניים התחרו שוב, כשהפעם סוג הקרב היה 2 מתוך 3 הכרעות.
אנדרדה הפסיד בתוצאה 1–2 לאחר שסמואה ג'ו תקף את מיסטיריו וגרם לפסילה בהכרעה השלישית.
באירוע הרויאל ראמבל, שנערך ב-27 בינואר, אנדרדה התחרה בקרב הרויאל ראמבל המסורתי, כשנכנס לקרב כמספר ה-19, הספיק להדיח את רנדי אורטון, אך הודח על ידי ברון סטרומן.
ב-19 בפברואר, אנדרדה הפסיד בקרב יחידים לאליסטר בלאק.
שבוע לאחר מכן, אנדרדה התחרה בקרב משולש על אליפות ארצות הברית נגד האלוף, R-טרות', וריי מיסטיריו; בקרב זה, R-טרות' הצמיד את מיסטיריו ושמר על האליפות בהצלחה.
ב-5 במרץ, הוא התחרה בקרב מרובע על אליפות ארצות הברית נגד האלוף, R-טרות', ריי מיסטיריו וסמואה ג'ו; בקרב זה, ג'ו הצמיד את אנדרדה לניצחון, שהקנה לו זכייה באליפות ארצות הברית.
באירוע פאסטליין, שנערך ב-10 במרץ, אנדרדה התחרה פעם נוספת בקרב מרובע, שהכיל את אותם המשתתפים, אך לבסוף ג'ו הצליח לשמור על התואר בהצלחה לאחר שהכניע את מיסטיריו.
יומיים לאחר מכן בתוכנית סמאקדאון, אנדרדה וסמואה ג'ו הפסידו בקרב זוגות ל-R-טרות' וריי מיסטיריו.
ב-15 באפריל, אנדרדה הועבר ביחד עם וגה לתוכנית Raw כחלק מהסופרסטאר שייק-אפ.
באותה התוכנית, אלמאס ניצח את האלוף הבין יבשתי, פין באלור, בקרב שאינו היה על התואר.
ב-22 באפריל, נודע שאנדרדה הועבר ביחד עם וגה בחזרה לתוכנית סמאקדאון.
לילה לאחר מכן בתוכנית סמאקדאון, אנדרדה הפסיד לבאלור בקרב שאינו היה על התואר.
ב-30 באפריל, אנדרדה ורנדי אורטון הפסידו בקרב זוגות את אנדרדה לעלי ופין באלור.
ב-7 במאי, אנדרדה התחרה נגד עלי בקרב שהסתיים ללא הכרעה בשל התערבות של רנדי אורטון.
שבוע לאחר מכן, אנדרדה ניצח בקרב מרובע את עלי, פין באלור ורנדי אורטון.
באירוע כסף בבנק, שנערך ב-19 במאי, אנדרדה התחרה בקרב הכסף בבנק של הגברים, שבסופו ברוק לסנר ניצח.
יומיים לאחר מכן בתוכנית סמאקדאון, אנדרדה הפסיד לעלי.
באירוע סופר שואודאון, שנערך ב-7 ביוני, אנדרדה כשל בניסיונו לזכות באליפות הבין יבשתית לאחר שהפסיד לפין באלור.
ב-2 ביולי, אנדרדה ניצח את אפולו קרוז.
ב-8 ביולי בתוכנית Raw, אנדרדה וזלינה וגה הפסידו בקרב זוגות מעורב לסת' רולינס ובקי לינץ'.
ב-16 ביולי, אנדרדה נוצח על ידי אפולו קרוז.
ב-29 ביולי בתוכנית Raw, אנדרדה השתתף בקרב גאונטלט בן חמישה מתאבקים אשר קבע את המועמד לתואר האליפות הבין יבשתית באירוע סאמרסלאם; בקרב זה, הוא הדיח את ריי מיסטיריו, אך הודח לבסוף על ידי המנצח בקרב, ריקושט.
ב-5 וב-12 באוגוסט במסגרת התוכנית Raw, אנדרדה ניצח את ריי מיסטיריו.
ב-20 באוגוסט, אנדרדה ניצח את אפולו קרוז בקרב שמינית הגמר של טורניר מלך הזירה.
ב-3 בספטמבר, אנדרדה הפסיד לצ'אד גייבל בקרב במסגרת רבע הגמר של טורניר מלך הזירה, וכתוצאה מכך סיים את דרכו בטורניר.
שבוע לאחר מכן, אלמאס ספג הפסד נוסף, הפעם למיז.
ב-14 באוקטובר, אנדרדה הועבר ביחד עם וגה לתוכנית Raw כחלק מהדראפט לשנת 2019, באותה התוכנית הוא ניצח את עלי.
בשבוע ובשבועיים לאחר מכן, הוא רשם ניצחונות על סין קארה.
ב-4 בנובמבר, אנדרדה וזלינה וגה ניצחו בקרב זוגות את סין קארה וקרולינה.
שבוע לאחר מכן, אנדרדה גבר על סדריק אלכסנדר.
ב-25 בנובמבר, אנדרדה ניצח את אקירה טוזאווה וב-2 בדצמבר, הוא גבר על אריק יאנג.
לאחר מכן, אנדרדה הפסיד להומברטו קאריו פעמיים, פעם אחת ב-9 בדצמבר בתוכנית Raw ובפעם השנייה, במופע המקדים לאירוע TLC: שולחנות, סולמות וכיסאות, שנערך ב-15 בדצמבר.
ב-30 בדצמבר, אנדרדה גבר על ריקושט בקרב שאינו היה על התואר.
ב-6 בינואר 2020, אנדרדה הגן על תוארו בהצלחה נגד האלוף הקודם, מיסטיריו.
שבועיים לאחר מכן, אנדרדה ניצח את ריי מיסטיריו בקרב סולם והגן על התואר בהצלחה; לאחר הקרב, הוא ניסה לבצע על מיסטיריו את מהלך ההאמרלוק DDT על הרצפה החשופה מחוץ לזירה כפי שביצע על הומברטו קאריו כחודש קודם לכן.
לעומת זאת, קאריו הגיח לפתע והדף את אנדרדה, שנסוג לאחור.
לאחר מכן, נודע שקרב בין אנדרדה לקאריו הפך רשמי למופע המקדים לאירוע הרויאל ראמבל.
בקרב זה שהתקיים ב-26 בינואר, אנדרדה הגן בהצלחה על התואר.
ב-27 בינואר, אנדרדה הושעה מהארגון ל-30 ימים בעקבות הפרת מדיניות הבריאות של ה-WWE.
כחלק מהעלילה כדי להסיר את פעילותו מהטלוויזיה, קאריו ביצע עליו את מהלך ההאמרלוק DDT על הרצפה החשופה מחוץ לזירה.
באירוע סופר שואודאון, שנערך ב-27 בפברואר, אנדרדה התחרה בקרב גאונטלט על גביע טוויק, ובו הוא הודח באופן מפתיע על ידי R-טרות'.
ב-2 במרץ, אנדרדה ואנג'ל גרזה הפסידו בקרב זוגות להומברטו קאריו וריי מיסטיריו.
באירוע תא ההדחות, שנערך ב-8 במרץ, אנדרדה הגן בהצלחה על אליפות ארצות הברית נגד הומברטו קאריו.
ב-16 במרץ, אנדרדה הפסיד לריי מיסטיריו בקרב שאינו היה על התואר.
שבוע לאחר מכן, אנדרדה ואנג'ל גרזה ניצחו בקרב זוגות את סדריק אלכסנדר וריקושט.
ב-13 באפריל, אנדרדה הפסיד לדרו מקינטייר בקרב שאינו היה על תוארו של אנדרדה או על אליפות ה-WWE של מקינטייר.
שבוע לאחר מכן, אנדרדה גבר על אקירה טוזאווה.
ב-27 באפריל, אנדרדה, אנג'ל גרזה ואוסטין ת'יאורי נחלו הפסד לאליסטר בלאק, אפולו קרוז וריי מיסטיריו במסגרת קרב שלושה נגד שלושה.
מאוחר יותר באותו הערב, אנדרדה הגן בהצלחה על אליפות ארצות הברית נגד אפולו קרוז, לאחר שהאחרון לא היה יכול להמשיך בקרב עקב פציעה שספג.
ב-11 במאי, אנדרדה נוצח על ידי דרו מקינטייר.
שבוע לאחר מכן, אנדרדה ואנג'ל גרזה הפסידו לאפולו קרוז וקווין אואנס.
שבועיים לאחר מכן, אנדרדה איבד את התואר לאחר שהפסיד בקרב לאפולו קרוז.
ב-8 ביוני, אנדרדה ניצח את אנג'ל גרזה וקווין אואנס בקרב משולש אשר קבע את הטוען לכתר לאליפות ארצות הברית באירוע באקלאש.
במופע המקדים לאירוע זה, שנערך ב-14 ביוני, אנדרדה כשל בניסיונו להשיב אליו את התואר, כשהפסיד פעם נוספת לאפולו קרוז.
ב-29 ביוני, אנדרדה ואנג'ל גרזה ניצחו בקרב זוגות את ה-Viking Raiders (אריק ואיבר).
עוד באותו הערב, אנדרדה וגרזה הפסידו בקרב האנדיקאפ 2 נגד 1 לביג שואו.
שבוע לאחר מכן, אנדרדה, גרזה ורנדי אורטון רשמו ניצחון בקרב שלושה נגד שלושה על ה-Viking Raiders וביג שואו.
ב-13 ביולי, אנדרדה וגרזה גברו על ה-Viking Raiders.
ב-20 ביולי, אנדרדה וגרזה הפסידו לאלופי הזוגות של Raw, הסטריט פרופיטס (אנג'לו דוקינס ומונטז פורד), בקרב שאינו היה על התואר של האחרונים.
ב-10 וב-17 באוגוסט, אנדרדה נחל הפסדים בקרבות יחידים לאנג'לו דוקינס ומונטז פורד, בהתאמה.
באירוע סאמרסלאם שנערך ב-23 באוגוסט, אנדרדה ואנג'ל גרזה כשלו בניסיונם לזכות באליפות הזוגות של Raw לאחר שהפסידו לסטריט פרופיטס.
ב-12 באוקטובר, אנדרדה הפסיד בקרב יחידים לאנג'ל גרזה.
לאחר מכן הוא וזלינה הותקפו על ידי "השד" בריי וויאט ואלכסה בליס, תקיפה זו הייתה ההופעה האחרונה של אנדרדה ב-WWE.
ב-12 במרץ 2021, אנדרדה ביקש להשתחרר מחוזהו.
הארגון נענה לבקשתו ושחרר אותו מחוזהו ב-21 במרץ.
ב-2 במאי 2021, אנדרדה הופיע בקטע ווידאו במהלך האירוע Rey de Reyes של ארגון ההיאבקות המקסיקני Lucha Libre AAA Worldwide, כאשר הוא איתגר את אלוף מגה של AAA, קני אומגה לקרב על תוארו באירוע טריפלמאניה XXIX.
ב-18 במאי, הקרב נקבע באופן רשמי.
באירוע עצמו, שנערך ב-14 באוגוסט, אנדרדה לווה על ידי ריק פלייר, אך לבסוף נוצח על ידי אומגה.
ב-4 ביוני 2021 בפרק של התוכנית Dynamite, אנדרדה ערך את הופעת הבכורה שלו בארגון ההיאבקות All Elite Wrestling (AEW) תחת שם הבמה אנדרדה אל אידולו.
בספיישל Road Rager, שנערך ב-7 ביולי, אנדרדה ניצח את מאט סיידל.
אף על פי שויקי גררו הוצגה כמנג'רית שלו, היא הוחלפה על ידי צ'אבו גררו ג'וניור באותו החודש.
ב-10 בספטמבר בפרק של התוכנית Rampage, אנדרדה ניצח את פאק.
לעומת זאת, הוא נחל הפסד לאותו פאק ב-22 באוקטובר בפרק של התוכנית Rampage.
ב-3 בנובמבר בפרק של התוכנית Dynamite, אנדרדה אל אידולו ניצח את קודי רודס.
באירוע Full Gear, שנערך ב-13 בנובמבר, אנדרדה ומלאקאי בלאק הפסידו בקרב זוגות לקודי רודס ופאק.
ב-1 בדצמבר בפרק של התוכנית Dynamite, אנדרדה הפסיד לקודי רודס בקרב רחוב בסגנון אטלנטה.